**ZAPISNIK**

 **1. redne seje Sveta staršev Osnovne šole Franja Goloba Prevalje**

**v šolskem letu 2024/2025, ki je bila v ponedeljek, 23. septembra 2024 ob 18. uri v jedilnici šole.**

**Prisotni člani Sveta staršev OŠ Prevalje:** Urška Španinger Ekart, Romana Kovač, Tjaša Slatinšek, Lea Kos Kaiser, Nina Meh Savič, Anja Osojnik Stopar, Barbara Žvirc, Ingrid Meh, Simon Pšeničnik, Majda Merkač, Polona Lodrant, Marko Marin, Vesna Verdnik, Milena Potočnik, Lucija Kumprej, Sabina Lodrant, Ana Sirk Prislan, Sonja Koroš, Katja Stopar, Ivan Backović, Simona Grenko, Anika Popič, Andreja Marin, Damir Dugonjić, Romana Sonjak, Žiga Petek, Nina Iršič

**Opravičeno odsotni člani Sveta staršev OŠ Prevalje:** Martina Sušec Valentar, Katarina Piko, Maja Čas, Matevž Gerdej

**Ostali prisotni:** dr. Andreja Tinta, ravnateljica OŠ Franja Goloba Prevalje, pomočnica ravnateljice Dominika Rotovnik

**Dnevni red:**

1. **Ugotovitev sklepčnosti**
2. **Potrditev dnevnega reda**
3. **Izvolitev predsednika Sveta staršev, namestnika in zapisnikarja**
4. **Pregled in potrditev zapisnika zadnje seje**
5. **Poročilo o realizaciji LDN za šolsko leto 2023/24**
6. **Pregled in potrditev LDN šole za šolsko leto 2024/25**
7. **Predlogi in pobude**
8. **Razno**

**Ad1**

Ravnateljica šole, dr. Andreja Tinta, je pozdravila vse prisotne in se zahvalila za številčno udeležbo članov Sveta staršev OŠ Prevalje ter poprosila predstavnike posameznih razredov, da se predstavijo. Predstavila se je tudi pomočnica ravnateljice Dominika Rotovnik. Ugotovila je, da je Svet staršev sklepčen.

**Sklep 1: Svet staršev OŠ Prevalje je sklepčen.**

Lista prisotnosti je sestavni del zapisnika in je priložena originalu zapisnika.

**Ad2**

Ravnateljica šole, dr. Andreja Tinta, je prisotnim predstavila dnevni red 1. seje Sveta staršev v šolskem letu 2024/2025 in pozvala h glasovanju.

**Sklep 2: Svet staršev je soglasno potrdil predlagani dnevni red 1. redne seje.**

**Ad3**

Ravnateljica šole, dr. Andreja Tinta je Svet staršev pozvala h glasovanju za predsednika/co Sveta staršev, namestnika/co predsednika/ce Sveta staršev in zapisnikarja/ko. Svet staršev je za predsednika Sveta staršev predlagal Ivana Backovića, za njegovo namestnico Urško Španinger Ekart, za zapisničarko pa Nino Meh Savić. Nina Meh Savić je pristojnim predlagala, da se za potrebe natančnega zapisnika seje sveta staršev snemajo z zvočnim posnetkom. Prisotni so se s snemanjem strinjali. Avdio posnetki sej se po potrditvi zapisnika izbrišejo. Posnetek se varuje v skladu z določili Splošne uredbe o varstvu osebnih podatkov in ZVOP-2.

**Sklep 3: Za predsednika Sveta staršev je bil za šolsko leto 2024/25 soglasno potrjen Ivan Backović, za namestnico Urška Španinger Ekart, za zapisničarko pa Nina Meh Savić.**

**Sklep 4: Seje sveta staršev OŠ Prevalje v šolskem letu 2024/2025 se za namene priprave zapisnika snemajo.**

**Ad4**

Vodenje seje je prevzel predsednik Sveta staršev, Ivan Backović, ki je prisotne pozval h glasovanju za potrditev zapisnika 4. korespondenčne seje Sveta staršev, ki je potekala od 28. 8. 2023 do 31. 8. 2023, z vsebino katerega so člani Sveta staršev soglašali. Pripomb na zapisnik ni bilo.

**Sklep 5: Člani Sveta staršev so potrdili zapisnik 4. korespondenčne seje Sveta staršev, ki je potekala od 26. 8. 2024 do 3. 8. 2024.**

**Ad5**

Predsednik Sveta staršev Ivan Backović je ravnateljico dr. Andrejo Tinta pozval k predstavitvi Poročila o realizaciji LDN za šolsko leto 2023/24.

Dr. Andreja Tinta je pojasnila, da je v šolskem letu 2023/2024 OŠ Franja Goloba Prevalje obiskovalo 609 učenk in učencev, ki se je šolalo v 25-ih oddelkih na centralni šoli in v 7-ih oddelkih na podružničnih šolah.

Učenci od 1. do 8. razreda so imeli 191 dni pouka, devetošolci pa 186 dni pouka.

Realizacija obveznega in izbirnega programa je bila znotraj zakonodajnega določila, prav tako realizacija dnevov dejavnosti, ki je bila 100 %. Letni delovni načrt je bil v celoti realiziran.

Učni uspeh šole je na dan 31. 8. 2024 dosegel na centralni šoli vrednost 97,41 %, skupaj s podružnicami pa 98,36 %.

Na šoli smo imeli 60 učencev z odločbo za dodatno strokovno pomoč, ki so jo izvajali specialni pedagog, inkluzivni pedagog, socialni pedagog in posamezni učitelji.

Dr. Andreja Tinta je predstavila tudi rezultate nacionalnega preverjanja znanja (v nadaljevanju NPZ). NPZ je v šolskem letu 2023/2024 potekalo v tretjem razredu pri predmetu slovenščina (OŠ Prevalje: uspeh za 5 % nižji od slovenskega povprečja) in matematika (OŠ Prevalje: uspeh za 7 % nižji od slovenskega povprečja). Z rezultati NPZ-ja v 6. razredu so bili na šoli zelo zadovoljni, saj so pri matematiki dosegli identični rezultat, kot je bilo povprečje v Sloveniji, pri slovenščini so bili za 0,27 % slabši, pri angleščini pa za 1,4 % slabši od povprečja. V primerjavi s prejšnjimi leti se je % pri angleščini dvignil kar za 6,5 %. Rezultat v 9. razredih: pri slovenščini je bil uspeh 6 % nižji od povprečja v Sloveniji, pri matematiki 5 % nižji od slovenskega povprečja, pri tretjem predmetu – likovni umetnosti pa je dosegel večji odstotek od slovenskega povprečja za 5,3 %. Ga. ravnateljica je pojasnila, da kljub temu, da so bili rezultati pod slovenskim povprečjem, se je letos manko, glede na prejšnja leta, prepolovil in izrazila upanje, da smo na dobri poti.

Učenci OŠ Prevalje so bili uspešni tudi na tekmovanjih iz športa, matematike, logike, fizike, slovenščine, angleščine, čebelarstva, zgodovine, geografije in biologije. Skupaj so osvojili 147 priznanj. Dosegli so 56 bronastih, 4 srebrna in 3 zlata priznanja.

Šola je bila vključena v številne projekte, in sicer v projekte lokalnih skupnosti, v šolske, nacionalne in športne projekte, v projekte, sofinancirane s strani socialnih skladov EU.

V šolskem letu 2023/2024 so na OŠ Prevalje izvajali različne dejavnosti (Krojačkov dan, teden otroka, slovenski kulturni praznik, srečanje z Domom starejših na Fari, praznični december, pustna maškarada, Festival bralne značke in zaključek bralne značke, otroški parlament, zaključna prireditev ter valeto za devetošolce, kjer so podelili tudi zlate petice). Izvedli so dve obvezni letni šoli v naravi (v 4. in 6. razredu), in dve neobvezni, in sicer bivanje v naravi za 3. in 7. razred.

Na šolsko prehrano je bilo prijavljenih 609 učencev, od tega je imelo 291 učencev imelo brezplačno prehrano.

Potekale so tudi humanitarne akcije (zbiranje starega papirja, računalniške opreme, razdeljevanje šolskih potrebščin in zbiranje zvezkov preko Karitasa).

OŠ Prevalje ima vključene tudi učence iz drugih šolskih okolišev, 2 iz Črne na Koroškem, iz Raven na Koroškem – OŠ Koroški jeklarji 4, iz Mežice 6, iz Dravograda 1, ter iz Raven na Koroškem – OŠ Prežihovega Voranca 19.

Do šolskega prevoza je bilo upravičenih 157 učencev.

Učenci OŠ Prevalje so zelo uspešni športniki. V šolskem letu 2023/2024 je status športnika/ce A pridobilo 5 učencev, status B pa 30 učencev.

**V okviru realizacije letnega delovnega načrta je starše zanimalo, kaj so po mnenju šole razlogi za slabše rezultate od povprečja?**

ODG: Ga. dr. Andreja Tinta odgovori, da sta angleščino dva razreda pisala nad povprečjem, en razred pa pod povprečjem. Pojasnila je, da na šoli vztrajajo, da NPZ-je pišejo vsi učenci, tudi tisti, ki imajo dodatno strokovno pomoč, kar ni pravilo na vseh šolah. Pri slovenščini, matematiki in angleščini v 6. razredu so se učitelji držali tistega, kar so ugotovili pri analizi preteklega šolskega leta – več ponavljanja in utrjevanja. V 9. razredu se včasih pojavilo naloge, za katere še niso jemali snovi. Pri slovenščini so zelo obsežna besedila, bralna pismenost pa pada – to se ne pozna samo pri slovenščini, ampak tudi pri vseh predmetih in velja za celotno Slovenijo. Če je v družini branje, nabor knjig in se tudi tam poudarja bralna pismenost, je to že zagotovilo, da bodo otroci dobri bralci. Ga. Rotovnik potrdi izkušnje ge. Tinta in poudari še, da učenci povedo, da imajo za test premalo časa, ker imajo toliko za prebrati. Kot en razlog so izpostavili tudi dejstvo, da NPZ-ji ne vplivajo na vpis, kjer ni omejitve vpisa, in imajo zato učenci manj motivacije. Starši so še predlagali, da bi bila matematika v urnikih v nekaterih razredih bolj enakomerno razporejena. Zaključijo, da ima šola veliko dejavnosti za spodbujanje branja, a da je ključna podpora pri tem, ki je šola ne more nadomestiti, primarna družina, kjer bi moral otrok, da mu branje steče, v obdobju opismenjevanja - v 2. razredu, vsak dan doma brati 10 do 15 minut.

**Sklep 6: Svet staršev se je seznanil s poročilom o realizaciji Letnega delovnega načrta za šolsko leto 2023/2024.**

**Ad6**

Dr. Andreja Tinta je pojasni, da je predstavnikom v svetu staršev pred sejo po elektronski pošti poslala Letni delovni načrt šole (Priloga), v katerem so zajete vse informacije in pozvala starše k vprašanjem in pobudam. Letni delovni načrt bo po potrditvi dostopen tudi na spletni strani šole.

**Sklep 7: Člani Sveta staršev so soglasno potrdili Letni delovni za šolsko leto 2024/25**

**Ad7**

Predsednik Sveta staršev Ivan Backović je prisotne pozval k podajanju vprašanj in pobud. Izpostavljena so bila naslednja vprašanja in pobude:

**Ali šole v naravi za 7. razrede ne bo?**

Dr. Andreja Tinta odgovori, da se šola zaveda, da je šola v naravi neprecenljiva izkušnja za učence, a da težave z organizacijo in izvedbo naraščajo - da so imeli iz lanskih izkušenj šol v naravi negativne izkušnje, v enem primeru je šlo je za fizično nasilje v manjši skupini otrok, v drugem za spletno nasilje zaradi uporabe telefona. Spremenila se je tudi zakonodaja o šoli v naravi, ki šoli določa, da mora izpeljati dve obvezni šoli v naravi – eno plavalno (ki jo velik del sofinancira ministrstvo) in eno smučarsko (kjer sofinancirati pomaga Občina Prevalje). Cena tretje šole v naravi, ki je bila predvidena tudi za 7. razred, je izjemno narastla, zelo dragi so prevozi in vsi stroški padejo na starše - prej so lahko vse podobne aktivnosti sofinancirali iz šolskega sklada. Tako bi cena takšne šole v naravi znesla med 250 do 300 EUR, kar si nekateri starši finančno ne morejo privoščiti, nekateri starši pa svojemu otroku iz različnih razlogov udeležbe tudi ne bi dovolili. Dr. Andreja Tinta odgovori zato pojasni, da so se na šoli odločili, da bodo učencem enake izkušnje ponudili na malo drugačen način, v obliki dodatnih eno, dvo- ali tro- dnevnih bivanj dejavnosti v okviru izbirnih predmetov, npr. v okviru raznih taborov, kjer bodo lahko tudi prespali.

Med prisotnimi se je razvila tudi **debata o uporabi telefonov v šolah** v naravi in nasploh v šoli, negativnih posledicah in prednostih. Dr. Andreja Tinta je pojasnila, da po pravilniku učenci telefone lahko prinesejo v šole, ampak morajo biti izklopljeni in v torbi. V kolikor učenec pravila ne upošteva, učitelj učencu telefon vzame in ga preda staršem. Starši so še izpostavili, da imajo na telefonih svojih otrok urejena različna dovoljenja oz. starševski nadzor in da bi bilo nujno, da učitelji v primerih, ko se različne aplikacije uporabljajo pri pouku, potrebno predhodno obvestiti starše, da jim lahko omogočijo uporabo določenih aplikacij.

**Ali lahko prestavimo datum valete iz četrtka, 12. na petek 13.?**

Ga. Andreja Tinta odgovori, da so na to temo za razredničarke in starše že organizirali datum sestanka, kjer se bodo o tem tudi dogovorili. Pojasnila je še, da če imajo starši željo po drugačni obliki valete, lahko šola pripravi kulturni program, dodatni program in odgovornost zanj pa lahko prevzamejo starši. Stroški valete bodo letos 31,11 EUR – vključen je tudi posnetek, fotografije, majčka, pice, varovanje, rože in ozvočenje.

**Razširjen program (RAP) in urniki v novem šolskem letu**

Starši so zaznali večjo zmedo med 2. razredi pri RAP dejavnostmi, za katere sicer menijo, da so na šoli bogate in raznolike - nekateri niso dobili vseh prijavnic, nekaterih aktivnosti v urniku na spletni strani ni bilo, aktivnosti v urniku v Lopolisu so se razlikovale ali prekrivale s poukom, oz. druga z drugo. Za nekatere dejavnosti v urniku RAP starši vsebinsko ne vedo, kaj pomenijo ... Starši zato predajamo pubudo šoli, da znotraj organizacijskih možnosti premisli o spremembi prijave v RAP na način, da se najprej zberejo vse aktivnosti v urniku in se otrokom in staršem šele nato vse skupaj predstavi in ponudi v izbor. Starši so prav tako predlagali, da RAP v določeni meri ostane prosta igra, ki jo otroci potrebujejo, kar so potrdili tudi s strani šole in pojasnili, da se otrokova socializacija v odnose in ustvarjalnost najbolj prebuja prav preko proste igre, ki jo znotraj RAPa tudi zagotavljajo.

Prav tako so starši predlagali, da se za starše pripravi opis in nabor RAP dejavnosti na enem mestu in izpostavili željo v višjih razredih, da se interesne dejavnosti ne bi prekrivale, če je mogoče in da se starše pravočasno obvesti, če neka dejavnost odpade. Predstavniki šole so pojasnili in se opravičili, da je bila v začetku šolskega leta zmeda predvsem zaradi šolskega urnika (in tudi urnika interesnih dejavnosti), ki se jim je zadnji čas pri prenosu podatkov na novega operaterja podrl, medtem ko je bil urnik pred tem potrjen že 4. avgusta 2024. Prav tako so prešli na nov sistem Lopolis PRO in so vse podrobnosti še urejali. Obljubil so dopolnjen in usklajen urnik na spletni strani in dopis staršem, kjer bodo predstavili kaj natančno otroci počnejo v RAPU pri posamezni aktivnosti (samostojno in sodelovalno učenje, kultura pogovora, koristno preživljanje prostega časa).

**Uporaba Lopolis.pro**

Starši so podali prošnjo šoli, naj predvsem za nižje razrede sporoči staršem, ali bodo učitelji uporabljali razširjeno in plačljivo verzijo Lopolisa.pro oz. po katerih kanalih bo potekala komunikacija, saj se je dogajalo, da so starši kupili plačljivo verzijo, v katero pa obljubljenih podatkov učitelji niso vpisovali. Predstavniki šole so pojasnili, da starši v prvi triadi ne potrebujejo plačljive verzije Lopolis.pro programa, saj učitelji vanjo načeloma ne vpisujejo vseh podatkov. Starši so podali tudi pobudo, da bi bili tudi letos na spletni strani vidni podatki o datumih ocenjevanja – ki bi jih sicer dobili le s plačljivo verzijo Lopolis.pro.

**Domače naloge v RAP času.**

Predstavnica staršev je izpostavila željo staršev, da se v okviru RAPa vsem učencem, ne samo nekaterim, organizira miren prostor in čas za delanje domače naloge. Predstavniki šole so potrdili, da bodo aktivnosti organizirane tako, da bodo imeli učenci čas in prostor za domačo nalogo.

**Tekmovanja**

Predstavnica staršev je izpostavila vprašanje**, ali bi lahko šola objavila datume vseh tekmovan na spletni strani**. Dr. Andreja Tinta odgovori, da so vsa tekmovanja z datumi zapisala v *Letnem delovnem načrtu* in da bodo pomembne informacije, kot so urniki, govorilne ure učiteljev ter datume tekmovanj še posebej izpostavili na spletni strani.

Druga predstavnica staršev je podala še pobudo, da bi **šola vzpodbujala, da se tudi mlajši učenci udeležujejo tekmovanj ali dodatnih dejavnosti, namenjenim nadarjenih otrokom**. Dr. Andreja Tinta odgovori, da to vprašanje sproti nagovorijo že učiteljice pri pouku preko diferenciacije – učno bolj sposobnim dajejo težje naloge, učno manj sposobnim pa zagotavljajo ponavljanje in utrjevanje.

Predstavnik staršev je izpostavil še, da se **priprave na tekmovanja včasih prekrivajo z drugimi aktivnostmi** ali predmeti in podal pobudo, da šola poskuša organizacijsko drugače urediti. Ga. Andreja Tinta odgovori, da šola poskuša urediti čim bolj optimalen urnik, ga. Rotovnik pa jo dopolni, da se letos priprave med seboj ne prekrivajo in da bodo pozorni na to.

**Menjava razrednikov**

Predstavnica staršev je izpostavila vprašanje razreda, ki ima zaradi okoliščin za nekaj časa kar 3 razrednike, zato se pojavlja zmeda pri starših in učencih, koga nasloviti. Ga. Andreja Tinta odgovori, da je situacija začasna in pojasnila, da je prvi kontakt za starše ga. Eremut.

**Vprašanje foto storitev in šolske prehrane**

Predstavnih staršev je podal vprašanje staršev, ki jih je zanimalo pojasnilo, zakaj se je šola odločila za sodelovanje s ponudnikom Foto Anka, kjer so po mnenju staršev neodzivni, manj urejeni in ne s ponudnikom Foto Ocepek, s katerim so starši bolj zadovoljni. Drugi predstavniki staršev so izpostavili večji strošek fotografij s strani trenutnega ponudnika in omenili ponudnika Artpro, s katerim sodeluje tudi vrtec. Dr. Andreja Tinta odgovori, da so pred leti na seji staršev starši predlagali, da se ponudnik zamenja za lokalnega ponudnika in tako se je šola odločila za Foto Anko in nekaj let ni bilo pripomb. Dodala je, da če starši želimo, lahko šola izbere tudi drugega ponudnika – starši so predlagali, da se ponudnikoma Artpro in Foto Ocepku pošlje prošnja za ponudbo, na podlagi katere se bo potem šola odločila za najbolj ugodno.

**Vprašanje prehrane – reorganizacija šolske kuhinje**

Predstavnik staršev je podal povratno informacijo, da se je pri reorganizaciji šolske prehrane na Lešah, ko je v pokoj odšla kuharica, kosila pa sedaj dostavlja centralna šolska kuhinja, dogaja, da je hrana mrzla, kakovost hrane se je zmanjšala. Podali so pobudo za novo kuharico. Dr. Andreja Tinta pojasni, da so na šoli zadnja leta dobivali opozorila, da za delovno mesto kuharice, ki bi bila samostojno na enoti Leše, šola nima zaposlitvenih možnosti glede na normative in standarde, po katerih dobi tudi plačilo, zato so sklenili, da bodo po upokojitvi kuharice sistem organizirali na drugačen način, v skladu s pravili o sistemizaciji delovnih mest. To je za celoten zavod pomenilo, da centralna kuhinja pripravlja obroke za vse tri podružnice, prav tako centralna kuhinja vrtca pripravlja hrano za vse podružnice. Poudarila je še, da so imeli prvi teden nekaj težav pri organizaciji, ki so jih rešili in da se morajo učenci še prilagoditi na nov jedilnik. O kakovostni prehrani – topli, z dovolj kruha, jabolki … na podružnicah pa so potrdili tudi nekateri drugi prisotni starši. Dr. Andreja Tinta v informaciji na temo, da nekateri otroci hodijo lačni domov, pojasni še, da imajo učenci možnost, da pojedo toliko, kolikor želijo in da bo informacije še dodatno preverila tako na matični šoli, kot na podružnicah, da zagotovijo ustrezne pogoje, če kje niso izpolnjeni.

**Znanje kemije**

Predstavnica staršev je izpostavila mnenje starša, da učenci pri nadomeščanjih ur kemije samostojno rešujejo naloge, ki je zato tudi izrazil skrb, da je ob takšnem delu premalo razlage snovi. Dr. Andreja Tinta odgovori, da bodo pouk organizirali tako, da bo dovolj ponavljanja in utrjevanja in da ni skrbi, da bi razlaga umanjkala.

**Sklep 8: Prisotni so potrdili pobude in vprašanja.**

Predsednik sveta staršev Ivan Backović se je staršem zahvalil za sodelovanje in staršem ter učenkam in učencem zaželel uspešno šolsko leto.

**Seja Sveta staršev OŠ Prevalje v šolskem letu 2024/2025 se je zaključila ob 19.35.**

*Zapisnik: Predsednik Sveta staršev:*

*Nina Meh Savić Ivan Backović*

*Priloge:*

* *Lista prisotnosti članov Sveta staršev*
* *Letni delovni načrt*